5. pripomína, že na Fidži sa v máji 2006 uskuto čnili voľby, ktoré medzinárodní pozorovatelia vrátane
dôležitej volebnej pozorovateľskej misie EÚ uznali za vierohodné;
6. pripomína, že koaličná vláda, ktorú po voľbách vytvoril premiér Qarase, je z demokratického hľadiska
plne legitímna a súčasne má veľkú väčšinu v parlamente;
7. zdôrazňuje, že budúcnosť fidžijskej multietnickej spoločnosti závisí od dôveryhodnosti a legitímnosti
demokratických inštitúcií, na základe zásady rovnosti ľudí bez ohľadu na ich etnický pôvod, ktoré podpo-
rujú všetky komunity;
8. navrhuje, aby sa na Fidži vytvorila 'Komisia pravdy a zmieru' ako príspevok k mierovému spolužitiu
medzi dvoma hlavnými komunitami v krajine;
9. vyzýva Komisiu a členské štáty, aby bezodkladne prerušili poskytovanie všetkej nehumanitárnej pomoci
pre Fidži, ako sa uvádza v článku 96 partnerskej dohody z Cotonou, s výnimkou vzdelávacích programov
pod podmienkou, že ich vykonávajú mimovládne organizácie;
10. vyzýva EÚ, aby zaviedla okamžitý zákaz cestovania s cieľom zabrániť vstup do členských štátov
členom vojenských síl, ich rodinám či každej osobe prepojenej so štátnym prevratom na Fidži;
11. vyzýva všetkých členov Fóra tichomorských ostrovov a ďalších regionálnych a medzinárodných
aktérov, aby použili tlak na vyriešenie situácie a pomohli pri dosiahnutí dlhodobej politickej, hospodárskeja sociálnej stability na Fidži;
12. poveruje svojho predsedu, aby toto uznesenie postúpil Rade, Komisii, vládam členských štátov, gene-
rálnemu tajomníkovi OSN, generálnemu tajomníkovi Spoločenstva národov, vládam krajín Fóra tichomor-
ských ostrovov vrátane Austrálie a Nového Zélandu a vládam partnerských krajín Dialógu nadväzujúceho na
fórum, vrátane Spojených štátov amerických.
P6_TA(2006)0606
Účasť síl OSN na pohlavnom zneužívaní v Libérii a na Haiti
Uznesenie Európskeho parlamentu o účasti síl OSN na pohlavnom zneužívaní v Libérii a na Haiti
Európsky parlament,
—so zreteľom na konferenciu OSN na vysokej úrovni o odstránení pohlavného vykorisťovania
a zneužívania páchaného pracovníkmi OSN a mimovládnych organizácii, ktorá sa konala 4. decembra
2006 v New Yorku, a so zrete ľom na pripomienky generálneho tajomníka OSN vyjadrené na tejto
konferencii,
—so zreteľom na Štvrtý ženevský dohovor z roku 1949 o ochrane civilného obyvateľstva v čase vojny
a jeho dodatkové protokoly z roku 1977, ktoré stanovujú, žeženy majú byť chránené proti znásilneniu
a všetkým iným formám sexuálneho násilia,
—so zreteľom na Deklaráciu OSN z 20. decembra 1993 o odstránení násilia páchaného na ženách
a Dohovor OSN z 20. novembra 1989 o právach dieťaťa,
—so zreteľom na rezolúciu Bezpečnostnej rady OSN č. 1325 (2000) z 31. októbra 2000 o ženách, mieri
a bezpečnosti,23.12.2006 C 317 E/899 Úradný vestník Európskej únie
Štvrtok, 14. decembra 2006SK
—so zreteľom na rezolúciu Bezpečnostnej rady OSN č. 1265 (1999) zo 17. septembra 1999 o ochrane
civilného obyvate ľstva počas ozbrojených konfliktov a najmä na jej odsek 14, podľa ktorého musia mať
pracovníci OSN pôsobiaci pri nastolení, udržiavaní a budovaní mieru primeranú prípravu, najmäv oblasti ľudských práv vrátane predpisov týkajúcich sa rodovej rovnosti,
—so zreteľom na Rímsky štatút Medzinárodného trestného súdu, a najmä na jeho články 7 a 8, ktoré
kvalifikujú znásilnenie, sexuálne otroctvo, nútenú prostitúciu, násilné tehotenstvo, nútenú sterilizáciua akúkoľvek inú formu sexuálneho násilia za porovnateľne závažné ako zločiny proti ľudskosti a vojnové
zločiny a považujú ich za formu mučenia a závažný vojnový zločin, či už sa počas medzinárodných
alebo vnútorných konfliktov diali systematicky alebo nie,
—so zreteľom na rezolúciu Bezpečnostnej rady OSN č. 1712 (2006) z 29. septembra 2006 o Libérii,
—so zrete ľom na správu Zeida Ra'Ada Al-Husseina, poradcu generálneho tajomníka pre pohlavné vykori-
sťovanie a zneužívanie počas mierových operácii OSN zo 4. apríla 2005 s názvom Komplexná stratégiana odstránenie pohlavného vykorisťovania a zneužívania počas budúcich mierových operácii OSN,
—so zrete ľom na správu Úradu služieb OSN pre interný dohľad z 5. januára 2005 o vyšetrovaniach obvi-
není z pohlavného vykorisťovania a zneužívania počas misie OSN v Demokratickej republike Kongo,
—so zreteľom na svoje uznesenie z 1. júna 2006 o postavení žien v ozbrojených konfliktoch a ich úlohe
pri obnove a demokratickom procese v krajinách po skončení konfliktu (
1),
—so zreteľom na článok 115 ods. 5 rokovacieho poriadku,
A. keďže nedávne správy o tom, že pracovníci mierových jednotiek OSN na Haiti a v Libérii znásilňujú
tamojšie deti a nútia ich k prostitúcii, sú posledné zo smutnej série podobných škandálov vrátane pedo-
filných činov spáchaných pracovníkmi OSN v Demokratickej republike Kongo a obchodovania s ľuďmi
v Kosove,
B. keďže vo svete sa pohybuje takmer 100 000 príslušníkov mierových síl OSN, z ktorých prevažná väčšina
vykonáva svoje úlohy lojálne a čestne, ale ktorých príspevok k mieru a bezpečnosti podrývajú závažne
prípady pohlavného zneužívania, ktoré pácha niekoľko jednotlivcov spomedzi pracovníkov OSN,
C. keďže od roku 2004 OSN viedla vyšetrovanie voči 319 príslušníkom mierových jednotiek podozrivých
z pohlavného zneužívania a prijala disciplinárne opatrenia vo či 179 osobám, vrátane vojakov, civilistov
a príslušníkov polície,
D. keďže pracovníci OSN prepustení z tejto organizácie z dôvodu páchania sexuálneho násilia sú vo svojej
krajine pôvodu len zriedkakedy stíhaní,
E. keďže jediným účelom mierových misií je pomôcť krajinám zmietaným v občianskej vojne alebo medzi-
národnom konflikte pri obnove stability, zabezpečení verejnej bezpečnosti a nastolení právneho štátu,
1. vyjadruje hlboké pohoršenie nad hroznými zločinmi spáchanými pracovníkmi OSN, vrátane výmeny
sexu za jedlo;
2. odsudzuje konanie príslušníkov mierových síl OSN na Haiti a v Libérii, ktorí podrobovali deti znásilňo-
vaniu a prostitúcii;
3. odsudzuje všetky činy pohlavného zneužívania a vykorisťovania, ako aj všetky ostatné formy trestných
činov páchaných pracovníkmi OSN, ktoré porušujú ľudské práva a do očí bijúcim spôsobom odporujú
mierovému a humanitárnemu poslaniu samotnej organizácie a zrádzajú ho;
4. zdôrazňuje osobitne ohavný charakter takýchto činov, ktorých obeťou sa stávajú mimoriadne zraniteľní
a bezmocní miestni obyvatelia, ktorých by mali pracovníci OSN chrániť, a nie zneužívať;23.12.2006 C 317 E/900 Úradný vestník Európskej únie
Štvrtok, 14. decembra 2006SK
(1) Prijaté texty, P6_TA(2006)0245.
5. vyzýva všetky členské štáty OSN, ktoré vysielajú pracovníkov na mierové misie, aby sa podrobne zaobe-
rali každým obvinením z pohlavného zneužívania a vykorisťovania, najmä tými, ktoré sa týkajú neplnoletých
osôb, a aby čo najrýchlejšie postavili pred súd jednotlivcov, ktorí sa dopustili pohlavného zneužívania;
6. vyzýva generálneho tajomníka OSN, aby vykonal ďalšie vyšetrovanie úlohy mierových a humanitárnych
pracovníkov OSN pri pohlavnom vykorisťovaní a zneužívaní detí a zraniteľ ných osôb s cieľom zriadiť
účinný systém kontroly a presadiť politiku OSN s nulovou toleranciou;
7. víta nedávnu konferenciu OSN na vysokej úrovni konanú 4. decembra 2006, ktorá sa venovala otázkam
prevencie nenáležitého sexuálneho správania zo strany vyslaných pracovníkov, ako aj oznámenie generál-neho tajomníka OSN o nadchádzajúcej stratégii pomoci obetiam pohlavného vykorisťovania a zneužívania,
a tiež využívania odoberania vzoriek DNA na prevenciu ďalšieho zneužívania;
8. vyjadruje vážne obavy nad správami o tzv. politike mlčanlivosti v niektorých misiách OSN, ktorá
pramení zo strachu pred potrestaním a odplatou; vyzýva OSN, aby podnikla potrebné kroky na vytvorenietakého pracovného prostredia, ktoré pracovníkom umožní hlásiť prípady zneužívania bez toho, aby sa
museli obávať odplaty;
9. zdôrazňuje, že napriek súčasným opatreniam a dlhodobému prístupu OSN presadzujúcemu tzv. nulovú
toleranciu, pretrvávajú obvinenia z nenáležitého sexuálneho správania, zdôrazňuje tiež, že ak OSN okamžite
neskoncuje s takýmto správaním, bude to mať ničivé dôsledky na dôveryhodnosť a morálnu autoritu inšti-
túcie ako takej, a upozorňuje tiež, že niektoré štáty môžu nakoniec znížiť počet svojich jednotiek v čase,
keďsú mierové misie osobitne potrebné;
10. zdôrazňuje ťažkosti, ktorým čelí OSN v súvislosti s potrestaním príslušníkov jednotiek, ktorí boli
uznaní za vinných z nenáležitého sexuálneho správania, pretože hlavnú zodpovednosť za vyškolenie
a prípadne potrestanie príslušníkov jednotiek nesú naďalej členské štáty; naliehavo preto vyzýva dotknuté
štáty, aby kedykoľvek v prípade potreby uplatňovali disciplinárne opatrenia;
11. víta cieľ pripravi ťzáväznú dohodu OSN o potrestaní príslušníkov mierových síl, ktorí sa dopustia
pohlavného zneužívania;
12. zdôrazňuje, že takáto dohoda by mala obsahovať aj opatrenia, ktoré by zabránili opätovnému vysie-
laniu pracovníkov OSN obvinených z pohlavného zneužívania, zriadili by fond pomoci obetiam pohlavnéhozneužívania a stanovili opatrenia na zlepšenie odborného vzdelávania pracovníkov OSN v oblasti ľudských
práv;
13. žiada OSN, aby podnikla kroky na zabezpečenie ochrany zranite ľných skupín obyvateľstva, najmä
žien, detí a utečencov v oblastiach, v ktorých pôsobia jej jednotky; vyzýva ďalej OSN a EÚ, aby podporili
opatrenia na posilnenie postavenia žien počas vojnových konfliktov a po nich, aby tak boli menej vystavené
pohlavnému vykorisťovaniu;
14. víta národnú kampaň na boj proti pohlavnému vykorisťovaniu a zneužívaniu, ktorú spustila libérijská
vláda 4. decembra 2006 v spolupráci s OSN, organizáciami občianskej spoločnosti a v súvislosti s výzvou
prezidentky Ellen Johnson-Sirleafovej medzinárodnému spoločenstvu 'nevyužívať svoje bohatstvo a moc na
pohlavné zneužívanie detí a žien';
15. vyjadruje uznanie práci mierových misií OSN pri podpore mieru a bezpečnosti na celom svete;
16. poveruje svojho predsedu, aby toto uznesenie postúpil Rade, Komisii, generálnemu tajomníkovi OSN
a vládam členov OSN.23.12.2006 C 317 E/901 Úradný vestník Európskej únie
Štvrtok, 14. decembra 2006SK